- З кожным годам узровень кожнага асобнага спецыяліста ўсё больш залежыць ад яго асабістых якасцей, таленту. У нашых ВНУ, у тым ліку на факультэце экранных мастацтваў Беларускай дзяржаўнай акадэміі мастацтваў, Інстытуце журналістыкі БДУ, працуюць выдатныя педагогі, але раней удавалася зрабіць з чалавека добрага спецыяліста, рамесніка, нават, калі ён асаблівымі талентамі і не валодаў. Пасля сустрэч з цяперашнімі студэнтамі ў мяне часам узнікае адчуванне, што многія сёння вучацца не для таго, каб атрымаць прафесію, а каб павесіць на сценку дыплом аб заканчэнні ВНУ. Таму калі яны прыходзяць да нас на працу, усё ўпіраецца ў асабістае жаданне: хто мае натхненне і намер стаць спецыялістам, той таго дабіваецца.